**Tantárgy:** Ének-zene

**Évfolyam:** 5.

**Témakör:** Hangoló (év eleji ismétlés)

**Tananyag:** Ismétlés, az „Ó, én édes, jó Istenem” kezdetű dal tanítása, Bartók Béla: Magyar képek – Este a székelyeknél c. tételének feldolgozása

**Az óra típusa:** új ismeretet feldolgozó óra

**Előzetes ismeretek:** ereszkedő ötfokú dallamok, általános ismeretek a székelységről, a szimfonikus zenekarról

**Az óra céljai:**

Oktatási célok: a parlando és giusto előadásmód közötti különbség megtapasztalása, a zenemű formájának felismerése, a fafúvós hangszerek hangjának megismerése a zenehallgatás során, a kultúrabefogadás szándékának erősítése

Képzési célok: az elemző készség fejlesztése, a pentaton dallamfordulatok elmélyítése, a helyes artikulációra, beszédszerű éneklésre való törekvés, a digitális kompetencia fejlesztése

Nevelési célok:a határon túli magyarság problematikájára való érzékenyítés, együttműködésre való törekvés képességének fejlesztése

|  |  |  |  |  |  |  |
| --- | --- | --- | --- | --- | --- | --- |
| **Az óra céljai:** képesek legyenek csoportosan énekelni az „Ó, én édes, jó Istenem” c. éneket, felismerjék a meghallgatott Bartók mű témáit, szerkezetét valamint a kétféle énekes előadásmód közti különbséget | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 2 perc | **Köszöntés,** **beéneklés,** **ráhangolás,**  a hangképző szervek bemelegítése, a hangzás, hangsor és a hangulat előkészítése | A tanulók felállva, a tanárt soronként utánozva (quasi parlando) éneklik a pentaton skálamenetet:  *d l,* - d l, (*tanár* – diákok)  *r d l,* - r d l,  m r d l, - stb.  s m r d l,  l s m r d l,  Az énekes köszöntést – szintén parlando – éneklik a tanár visszhangjaként:  *TÁM-TI-TI-TI TÁÁ*  *l - s - m - r - m*  *Ál-dás, bé-kes-ség! (tanár)*  l - s - m - r - m  Ál-dás, bé-kes-ség! (tanulók)  *TÁM-TI- TI- TI TÁÁ*  *m - r - m - l - s*  *Ál-dás, bé-kes-ség! (tanár)*  m - r - m - l - s  Ál-dás, bé-kes-ség! (tanulók)  *TI-TI-TI- TI- TÁÁ*  *r -d - l, - s, - l,*  *Ál-dás, bé-kes-ség! (tanár)*  r - d - l, - s, - l,  Ál-dás, bé-kes-ség! (tanulók) | - A tanár előénekel, (lásd a tanulói oszlopban)  - a tanulók énekét kézjellel segíti,  - az énekes köszöntést előénekli,  - majd kézzel irányítja a tanulók énekét | Frontális munka |  |  |
| 6 | **Ismétlés**  meglévő ismeretek aktiválása, gyakorlás | Az ereszkedő lá-pentaton dallam mintájára a tanár irányításával 4-6 fős csoportokban már tanult dalokat keresnek a tanulók.  Pl. Kelj fel Juhász  Röpülj páva  Árpa is van  Én Istenem  (Ó, mely sok hal)  Volt nekem egy kecském  Hej, Dunáról  Az ismert dalokat emlékezetből éneklik, átismétlik.  Végül egyeztetik a tanárral, hogy melyik csoport hány jó megoldást talált. | - A tanár kérdez (Milyen dal jutott eszedbe erről a dallamról?),  - dalonként egy-egy motívumot énekel az ismert pentaton dallamokból,  - ezzel rávezet a megoldásra,  - majd a közös éneklést kézzel, és ha kell,  - hanggal irányítja,  - végül a diákokkal egyezteti, hogy melyik csoport hány jó megoldást talált | Csoportos munka, frontális munka |  |  |
| 8 | **Mese és tánc – játék a parlando és a giusto előadásmód elkülönítésére**  A Bartók mű hallgatásának, elemzésének előkészítése, rendszerezés | A tanulók egy tankocka segítségével csoportosítják a felhangzó népzenei előadásokat. A két csoport neve: mese / tánc – a mese a parlando, a tánc a giusto előadást jelöli. A játékot 4-6 fős csoportokban érdemes játszani. A bejátszásokat együtt hallgatják meg a gyerekek, közben egy-egy kör alakú matricára mosolygó fejet rajzolnak, s ujjaikkal táncolnak a „tánc” és leülnek a „mese” dallamaira. A zenei részletek végén a dalcímeket két csoportba osztják be. Ezáltal nem csak a kétféle előadásmód egyedi hangulatát érzik meg, hanem a zenei bejátszások között már a két Bartók-témát is meghallgatják. A játék megvalósítható projektorral is, de célszerű csoportonként 1-1 laptoppal játszani. | - A tanár ismerteti a feladatot (lásd tankocka és szemléltető anyag)  - koordinálja,  - majd értékeli a játékot | Plénum,  Csoportmunka | A kinyomtatható segédanyag a tanár számára készült: Táncoló ujjak  Ének\_5\_evf\_8\_tmcs\_sanyag1\_DB  A tankocka linkje: https://learningapps.org/display?v=p5baj5ttj18 |  |
| 10 | **Daltanulás: Ó, én édes, jó Istenem** Hallás utáni daltanítás, analizáló-szintetizáló módszerrel, egyúttal az értő zenehallgatás előkészítése | A tanulók soronként, hallás után tanulják meg a dal első versszakát, majd két-két sort összekötnek, végül a teljes dallamot egyben éneklik. Ezután kerül rá – immár kotta segítségével – a 2-3. versszak. A daltanulás közben információkat hallgatnak meg a székelyekről, a Bartók-mű és a dal történetéről. | A tanár előbb egyben, majd soronként mutatja be a dalt, hanggal és kézzel irányítja a daltanulás folyamatát, javítja a hibákat, közben információkat közöl a dalhoz kapcsolódóan:  - A dalt régi (ősi) székely himnuszként is ismerik  - A székelyek a Romániában élő magyar nyelvű emberek  - Magukat a hunok leszármazottainak tartják  - Romániának ezt a részét Erdélynek nevezik  - A székelyek büszkén őrzik hagyományaikat  - Az ének dallamát Bartók Béla írta  - Eredetileg zongorára, majd zenekarra  - Hasonlít a régi magyar népdalokra  - Szövegét Tamás Győző írta | Frontális munka | A dal kottája (kinyomtatandó segédanyag:  Ének\_5\_evf\_8\_tmcs\_sanyag2\_DB  ) | A Bartók műre Tamás Győző készített szöveget egy pályázatra. Első megjelenésekor „Íme, egy igazi Székely Himnusz” megjegyzéssel közölték. Vélhetően ez vezetett oda, hogy ma is sokan régi székely himnuszként tisztelik a dalt. Az utolsó versszak „Csíksomlyói Szűz Mária” szövegét „Gondviselő Jóistenünk”-re módosítva közli Berkesi Sándor (Az Úrnak zengjen az ének 415.o. – Magyar Ref. Egyházak Tanácskozó Zsinata és Magyarországi Ref. Egyh. Kálvin Kiadója, Budapest 2006.) |
| 7 | **Kik a székelyek? – játék** ismeretösszegzés | Lóverseny-játék (tankocka), melyben az előzőekben kialakult 4-6 fős csoportok „versenyeznek”, s összegzik a székelyekkel kapcsolatos általános ismereteket, valamint a daltanulás közben hallott elméleti információkat. A játék megvalósítható projektorral is, de célszerű csoportonként 1-1 laptoppal játszani. | - A tanár ismerteti a feladatot (lásd tankocka) – a játék 8 kérdésből álló kvíz, ahol a jó választ adó csapat gyorsabban halad előre a lovával, míg a rossz választ jelölők lemaradnak  - koordinálja,  - majd értékeli a játékot | Csoportmunka | Tankocka: https://learningapps.org/display?v=pg34kxobt18 |  |
| 10 | **Bartók Béla: Este a székelyeknél** zenehallgatás, műelemzés, a parlando és a giusto előadásmód jellegének (nem a fogalmaknak) tudatosítása, rögzítése | A tanulók megismerik a Bartók mű 2. témáját, melynek d-s,-l, motívumait a tanárral együtt éneklik, meghallgatják a mű rövid elemzését, megtekintik a szerkezetéhez készült vázlatot, füzetükbe leírják a mű szerzőjét, címét, A-B-A-B-A szerkezetét, majd meghallgatják a mű hangfelvételét | A tanár bevezeti, előkészíti a zenehallgatást, bemutatja a 2. témát, melynek  TI-TÁM-TÁÁ  d - s, - l, motívumait a diákokat bevonva énekli. Vázolja a mű szerkezetét a prezi vázlat segítségével, majd a diákokkal közösen meghallgatja a művet. A zenemű meghallgatása közben nézhető a video képmeditációja, vagy a szemléltető prezi. | Frontális munka | Kinyomtatandó a mű 2. zenei témája:  Ének\_5\_evf\_8\_tmcs\_sanyag3\_DB  A zenehallgatás anyaga: https://www.youtube.com/watch?v=QvdJSVmi404  Szemléltetés a zenehallgatáshoz, illetve a füzet-vázlathoz, prezi: <https://prezi.com/p/yghiwwgvgo3_/> |  |
| 2 | **Dalismétlés, óra értékelése** összegzés | A tanulók úja eléneklik a dalt, s megosztják a zeneművel, dallal, s az órával kapcsolatos benyomásaikat | A tanár irányítja a dal éneklését, rákérdez a diákoknak a zeneművel és az órával kapcsolatos érzéseire, szavakkal értékeli az órán nyújtott egyéni és közösségi teljesítményt | Frontális munka |  |  |